ΓΡΑΠΤΗ ΕΡΩΤΗΣΗ E-0472/01

υποβολή: Monica Frassoni (Verts/ALE) προς την Επιτροπή

(21 Φεβρουαρίου 2001)

Θέμα: Ιταλοί μέλη της επιστημονικής επιτροπής για τη διατροφή των ζώων

Στην ανανεωμένη επιστημονική επιτροπή για τη διατροφή των ζώων(1) που συγκροτήθηκε βάσει της απόφασης 97/579/ΕΚ της Επιτροπής(2), περιλαμβάνεται μεταξύ των ορισθέντων εμπειρογνωμόνων ο καθηγητής Gianfranco Piva (Universit cattolica del Sacro Cuore, Piacenza, Italia).

Στην καθημερινή ημερησία εφημερίδα La Repubblica της 25ης του παρελθόντος Ιανουαρίου, και στη σελίδα 3, σε μια έρευνα με θέμα τη ΣΕΒ, αναφέρεται ότι ο καθηγητής Piva είναι σύμβουλος τηςMorando, μιας επιχείρησης του Τορίνο που παράγει ζωοτροφές και ότι η γνώμη του προσαρτήθηκε σε μια εγκύκλιο της 9ης Ιουνίου 1998 πουπογράφηκε από τον Διευθυντή του Τμήματος Κτηνιατρικών Υπηρεσιών του Ιταλικού Υπουργείου Υγείας, δόκτορος Romano Marabelli, ο οποίος ζητούσε από το ανώτατο Ινστιτούτογείας της Ιταλίας το πράσινο φως για ένα ποσοστό 0,15 % ζωικών αλεύρων στις ζωοτροφές, προαναγγέλλοντας την έκδοση μιας επικείμενης κατευθυντηρίου γραμμής εκ μέρους της ΕΕ η οποία θα έβαινε προς την ίδια κατεύθυνση.

Η πρόσκληση εκδήλωση ενδιαφέροντος για τη θέση μέλους της επιστημονικής επιτροπής που δημοσιεύθηκε από την Επιτροπή(3), ορίζει ότι οιποψήφιοι είναιποχρεωμένοι ναποβάλλουν δήλωση για οποιοδήποτε συμφέρον τους θα μπορούσε να αποβαίνει εις βάρος της ανεξαρτησίας τους.

1. Είναι σε θέση η Επιτροπή επιβεβαιώνοντας τις θέσεις της ημερησίας εφημερίδας La Repubblica να μας ενημερώσει κατά πόσο ο καθηγητής Piva και οι λοιποί επιστημονικοί σύμβουλοι που ορίσθηκαν από την Επιτροπή στις 27 Νοεμβρίου 2000 ως μέλη των επιστημονικών επιτροπών που συγκροτήθηκαν βάσει της αποφάσεως 97/579/ΕΚ έχουνποβάλλει την προαναφερθείσα δήλωση;

2. Κατά πόσο έχει η Επιτροπή ελέγξει εάνφίσταται ασυμβατότητα μεταξύ των συμφερόντων των μελών της επιστημονικής επιτροπής και της απαραίτητης ανεξαρτησίας που πρέπει να έχουν για την προάσπιση τηςγείας των καταναλωτών;

(1) ΕΕ C 338 της 29.11.2000, σελ. 16.

(2) ΕΕ L 237 της 28.8.1997, σελ. 18 και ΕΕ L 179 της 18.7.2000, σελ. 13.

(3) ΕΕ C 142 της 20.5.2000, σελ. 46.

Απάντηση του κ. Byrne εξ ονόματος της Επιτροπής

(12 Ιουνίου 2001)

1. Τα μέλη των επιστημονικών επιτροπών είναιποχρεωμένα να ενημερώνουν ετησίως την Επιτροπή γραπτώς σχετικά με κάθε είδους συμφέροντα που ενδέχεται να θεωρηθεί ότι επηρεάζουν την ανεξαρτησία τους.

Επιπλέον, σε κάθε συνεδρίαση των επιστημονικών επιτροπών ή των ομάδων εργασίας τους τα μέλη δηλώνουν, σύμφωνα με τον εσωτερικό κανονισμό, οποιαδήποτε ειδικά συμφέροντα ενδέχεται να θεωρηθεί ότι επηρεάζουν την ανεξαρτησία τουςπό το φως των θεμάτων της ημερήσιας διάταξης της συνεδρίασης. Η δήλωση αυτή γίνεται γραπτά ή προφορικά και περιλαμβάνεται στα πρακτικά της συνεδρίασης που δημοσιεύονται στο διαδίκτυο.

2. Στην περίπτωση της εκδήλωσης συμφέροντος από τον καθηγητή κ. Piva, δηλώθηκε ότι δενπήρχαν συμφέροντα που ενδέχεται να θεωρηθεί ότι επηρεάζουν την ανεξαρτησία του.

Ύστερα από το άρθρο στην εφημερίδα La Repubblica, ο καθηγητής κ. Piva ενημέρωσε την Επιτροπή ότι δεν έχει άμεση σχέση με την εταιρία Morando αλλά ότιπάρχει μία σύμβαση παροχής συμβουλών και βοήθειας για την αναθεώρηση των αναλύσεων ζωοτροφών μεταξύ του ινστιτούτου επιστημών τροφίμων και διατροφής (Istituto di Scienze degli Alimenti e della Nutrizione), το οποίο διευθύνει ο καθηγητής κ. Piva, και της εταιρίας Morando. Η Επιτροπή βάσει των πληροφοριών που έλαβε δεν θεωρεί ότι η σχέση αυτή είναι ασυμβίβαστη με την ιδιότητα μέλους του καθηγητή κ. Piva στην επιστημονική επιτροπή για τη διατροφή των ζώων ή τη συμμετοχή του ως εμπειρογνώμονα σε άλλες ομάδες εργασίας επιστημονικών επιτροπών. Η Επιτροπή θα εξακολουθήσει να εγγυάται την εφαρμογή του εσωτερικού κανονισμού των επιτροπών που ισχύει για τους επιστημονικούς εμπειρογνώμονες, όπως περιγράφεται παραπάνω.